услади́тмися твоѐ прест҃о́е и́мя, пресла́дкагѡ гдс̑а моегѡ̀ іи҃са, да ура́нена бу́детъ и́мъ душа̀ моя̀, да уя́звено бу́детъ моѐ се́рдце, да ничто́же и́мамъ любе́знѣйше во все́мъ житіѝ мое́мъ, па́че твоегѡ̀ прест҃а́гѡ и́мене: да бу́дутъ сладча́йша словеса̀ твоя̀ горта́ни моему̀, и устѡ́мъ мои́мъ па́че ме́да, и ѡправда́нія твоя̀ да вожделѣ́нна мѝ бу́дутъ гдс̑и, па́че зла́та и ка́мене че́стна мно́га, и сла̂ждша па́че ме́да и со́та! ́ки къ бг҃у те́плѣ вопі́й: ̀ у́бѡ душа̀ моя̀ возлю́битъ въ вѣ́цѣ се́мъ;что̀ возжела́етъ;ѡ чесо́мъ восхо́щетъ утѣ́шитися, а́ще не ѡ тебѣ̀ єди́номъ гдс̑ѣ бз҃ѣ мое́мъ;́ще бо возлю́битъ пи́щу и питіѐ, прельща́ется: вре́мєнна бо и тлѣ̂нна су́ть: а́ще возлю́битъ сла́ву, красоту̀ и почита́ніе мі́ра сегѡ̀, всу́е мяте́тся: прехо́дитъ бо и погиба́етъ вско́рѣ